open-index/open-wikipedia-markdown huggingface dataset:
Frieren

**Sōsō no Furīren** (, ) on japanilainen sarjakuva, jota kirjoittaa Kanehito Yamada ja piirtää Tsukasa Abe. Sarja on ilmestynyt Shogakukanin julkaisemassa Shūkan Shōnen Sunday -lehdessä huhtikuusta 2020
ja siitä on koottu 12 albumia (joulukuuhun 2023 mennessä).
Sarjaan perustuva anime alkoi syyskuussa 2023.

Sarjan animen toinen kausi alkoi vuoden 2026 tammikuussa. 

## Tarina
Sarja on shōnen, eli nuorille pojille suunnattu ja Tolkien-tyyliseen fantasiamaailmaan sijoittuva.

Haltiamaagi Frieren ja hänen seikkailijatoverinsa, joihin kuuluivat ihmissoturi Himmel, kääpiösoturi Eisen ja ihmispappi Heiter, löivät Demonikuninkaan ja toivat rauhan maailmaan. Vuosikymmenten jälkeen Frieren palaa tapaamaan vanhaa seikkailutoveriaan, mutta huomaa, etteivät muut rodut ole läheskään yhtä pitkäikäisiä kuin haltijat. Frieren ottaa mukaansa oppilaansa Fernin ja he suuntaavat pohjoiseen etsimään maata, jossa sankarien sielujen sanotaan lepäävän, mikä sattui olemaan myös Demonikuninkaan linnan sijainti.
## Lähteet
Josephine Hutchinson

**Josephine Hutchinson** (12. lokakuuta 1903 Seattle, Washington, Yhdysvallat – 4. kesäkuuta 1998 New York, New York, Yhdysvallat) oli yhdysvaltalainen näyttelijä.

## Filmografia

## Lähteet
Jaakko Keto (diplomaatti)

**Jaakko William Keto** (9. syyskuuta 1914 Helsinki – 16. joulukuuta 1977 Helsinki) oli suomalainen diplomaatti, joka toimi muun muassa Suomen suurlähettiläänä Irakissa.

Jaakko Kedon isä oli kansanedustaja ja ministeri J. W. Keto. Elokuussa 1934 Keto oli Laatokan Karjalassa tekemässä kansantieteellisiä tutkimuksia ja loikkasi Suojärvellä rajan yli Neuvostoliittoon aikoen aloittaa siellä uuden elämän. Neuvostoliiton oloihin pettynyt Keto palautettiin jo kuitenkin syyskuussa takaisin Suomeen ja hän sai 5 kuukauden vankeustuomion luvattomasta rajanylityksestä. Myöhemmin Keto valmistui filosofian maisteriksi vuonna 1939 ja kauppatieteiden maisteriksi 1950 ja väitteli kauppatieteiden tohtoriksi 1974. Hän työskenteli Tukholman ja Lontoon suurlähetystöissä 1945–1949, Suomen ulkoasiainministeriössä 1949–1953, Buenos Aireksen suurlähetystössä 1953–1956, ulkoasianministeriössä 1957–1975 ja Bagdadin suurlähettiläänä 1975–1977. Keto kuoli vaikeaan sairauteen Meilahden sairaalassa 63-vuotiaana.

## Teokset
*

## Lähteet
Raimo Räsänen

**Raimo Kalevi Räsänen** (s. 5. lokakuuta 1944 Mikkeli) on suomalainen yrittäjä ja yritysjohtaja, joka on saanut teollisuusneuvoksen arvonimen.

Räsäsen vanhemmat olivat teollisuusneuvos Olavi Räsänen ja Svea Karlsson. Hän avioitui 1965 Margit Taivalantin kanssa. Räsänen kävi keskikoulun Mikkelin lyseossa. Hän oli Olavi Räsänen Oy:n isännöitsijä 1961–1974 ja sitten yrityksen toimitusjohtaja ja hallituksen jäsen ja puheenjohtaja. Turun Parketti ja Puu Oy:n, vuodesta 2004 Parla Floor Oy, hallituksessa Räsänen oli vuodesta 1968 ja toimitusjohtaja vuodesta 1977 ja Partasen Kuljetusliike Oy:n hallituksen puheenjohtaja 1974–1996 ja toimitusjohtaja 1975–1990. Hän oli Kuljetusliike Wredfors Oy:n hallituksen puheenjohtaja 1975–1991 ja toimitusjohtaja 1975–1990 ja Savonlinnan Kaukokiito Oy:n hallituksen puheenjohtaja 1975–1991 ja toimitusjohtaja 1981–1990. Räsänen toimi myös Parkettikeskus Oy:n toimitusjohtajana 1975–1999 ja hallituksen puheenjohtajana, samoin kuin yhtiöiden Savopak Oy, Parlatuote Oy ja Kuljetusliike O. Muotka Oy toimitusjohtajana ja hallituksissa. Hänellä on ollut lisäksi useita liike-elämän ja muita luottamustehtäviä. Teollisuusneuvoksen arvonimen Räsänen sai 2000. ORgroup-ryhmäksi muodostettujen yhtiöiden johtamistehtävistä hän luopui 2014.

## Lähteet
Bandi (kirjailija)

**Bandi** (; s. 1950 Kiina) on pohjoiskorealainen kirjailija. Hänen oikea henkilöllisyytensä on tuntematon. Pseudonyymi "Bandi" merkitsee Tulikärpästä.

Bandi syntyi Kiinassa pohjoiskorealaiseen perheeseen. Hän on Pohjois-Korean kirjailijaliiton jäsen ja on työskennellyt pohjoiskorealaisessa lehdessä. Bandin teoksia alettiin julkaista Pohjois-Koreassa 1970-luvulla. Hän kirjoitti vuosina 1989–1995 salaisesti runoja ja novelleja, joiden sisältö oli kriittistä maan hallintoa kohtaan.

Bandin kirjoista ensimmäisenä kansainvälisesti julkaistiin novellikokoelma *Syytös*, jonka alkuperäiskielinen versio koreaksi ilmestyi toukokuussa 2014. Teos sisältää Pohjois-Korean virallisia linjauksia kohtaan kriittisiä kertomuksia elämästä maan sisällä. Se oli vuoden 2018 alkuun mennessä käännetty 21:lle kielelle. Yhdysvalloissa ja Isossa-Britanniassa teos julkaistiin maaliskuussa 2017, mutta ranskankielinen versio oli ilmestynyt jo vuonna 2015. Kirjaa pidetään äärimmäisenä harvinaisuutena, koska se on Pohjois-Koreassa asuvan pohjoiskorealaisen kirjoittama. Aiemmat pohjoiskorealaisten kirjailijoiden teokset olivat olleet maasta loikanneiden kirjoittamia. *Syytöksen* käsikirjoitus kulkeutui Etelä-Koreaan pohjoiskorealaisia pakolaisia Kiinassa auttaneen Do Hee-yunin saatua tiedon sen olemassaolosta kirjailijalle sukua olleen loikkarin kautta ja värvättyä kiinalaisen henkilön järjestämään salakuljetuksen pohjoiskorealaisten sukulaisten luona käynnin yhteydessä. Vuonna 2019 ilmestyi Bandin toinen kansainvälisesti julkaistu kirja, runokokoelma *The Red Years*.

On esitetty epäilyjä siitä, onko *Syytös* aidosti pohjoiskorealaisen kirjoittama, mutta Kansainvälisen Penin North Korean Writers in Exile -keskus on vahvistanut aitouden. Sen mukaan kirjassa on monia vain pohjoiskorealaisten ymmärtämiä ilmauksia. Etelä-Koreassa kiista kirjan alkuperätarinan aitoudesta on ollut jatkuvaa. Jotkut Pohjois-Korean tutkijat ja maasta loikanneet ovat suhtautuneet kertomukseen skeptisesti, mutta esimerkiksi tutkija Brian Reynolds Myersin mukaan käsikirjoitus vaikuttaa pohjoiskorealaisen kirjoittamalta. Muun muassa käsikirjoituksessa käytetty murre viittaa Pohjois-Koreaan.

## Lähteet
Northern Star Gaming

**Northern Star Gaming** on suomalainen elektronisen urheilun organisaatio, joka aloitti toimintansa Espoossa vuonna 2022. NStarilla on joukkueet ''Counter-Strike: Global Offensive''-, *[[Fortnite]]*- , EA Sport NHL ja NBA 2K -peleissä.

## Historia

Organisaatio sai alkunsa vuonna 2022, kun Jusif Ali & Saku Ylätupa päättivät perustaa yhteisen ESport Organisaation , jonka nimeksi tuli Northern Star Gaming. ”NSTAR” Lähti alun perin kilpailemaan Fortnitessa. Vuonna 2022 NStar menestystä tuli Dreamhack LAN Tapahtumassa finaaleihin pääsy lopputuloksesksi tuli sijat 8 & 55 . Uusi aikakausi alkoi, kun vuonna 2023 organisaatio päätti laajentaa toimintansa CS:GOn,EA NHL & NBA2K Nykyään organisaatiolla on joukkueet peleissä: Fortnite, Counter-Strike 2, NHL 24 & NBA2K24. Tulevaisuudessa NStarilla on kuulema tarkoitus kilpailla myös useammissa peleissä.

## Saavutukset

#### Fortnite

**(FNCS Maailmanmestaruuskilpailut)**

**2023 Sija 19.** G13RAS  (15 000$)

**2023 Sija 24.** Stryker  (10 000$)

**(FNCS EUROOPPA) **

**2023 Sija 3.** T3eny  (50 000$)

** (DREAMHACK Jönköping) **

**2022 Sija 8.** Anddone (8000$)

**2022 Sija 55.** Daezinhoo  (300$)
Schwarzwaldin kinkku

**Schwarzwaldin kinkku** () on kuivasuolattu savustettu kinkku, jota valmistetaan Saksan Schwarzwaldin alueella.

Bonndorfissa asuva Hans Adler aloitti alkuperäisen Schwarzwaldin kinkun valmistuksen ja myynnin vuonna 1959. Vuodesta 1997 lähtien *Schwarzwaldin kinkku* on ollut nimisuojattu Euroopan unionissa, mikä tarkoittaa, että minkä tahansa EU:ssa Schwarzwaldin kinkkuna myydyn tuotteen on oltava perinteisesti ja ainakin osittain valmistettu (valmisteltu, käsitelty tai tuotettu) Saksassa sijaitsevalla Schwarzwaldin alueella.

## Valmistus
Perinteisen Schwarzwaldin kinkun valmistamiseen kuluu yleensä jopa kolme kuukautta alusta loppuun. Kinkun valmistuksen ensimmäinen vaihe on suolata ja maustaa raaka kinkku pippurilla, valkosipulilla, katajanmarjoilla, korianterilla ja muilla mausteilla. Liha kypsyy kaksi viikkoa, minkä jälkeen suola poistetaan. Kun suola on poistettu, liha kypsyy vielä kaksi viikkoa. Neljän viikon kypsytyksen jälkeen liha kylmäsavustetaan katajanmarjojen tai sahanpurun ja kuusen avulla useiden viikkojen ajan. Tänä aikana kinkku saa tunnusomaisen mustan nahkansa. Vaikka kinkku saattaa näyttää pahalta, musta nahka antaa sille sen erityisen maun. Kun kinkku on poistettu kylmävarastosta, sitä kypsytetään ilmassa vielä kaksi viikkoa ennen myyntiin tuontia.

## Maku
Kuusi- ja mäntypuu antavat Schwarzwaldin kinkulle täyteläisen, savuisen maun ja syvän punaisen värin. Perinteinen Schwarzwaldin kinkku maistuu miedolta ja savuiselta, mikä korostaa kinkun luonnollista makeaa makua.

## Lähteet
Kim Tok-hun

**Kim Tok-hun** (; s. 1961) on Pohjois-Korean pääministeri.

Kim aloitti uransa raskaan teollisuuden huollon ja valvonnan tehtävissä. Hänet valittiin Korkeimpaan kansanneuvostoon ensimmäisen kerran vuonna 2003. Hän sai nimityksen Pohjois-Korean varapääministeriksi vuonna 2014. Kim tuli valituksi Korean työväenpuolueen keskuskomiteaan ensimmäisen kerran toukokuussa 2016. Elokuussa 2020 hän sai nimityksen Pohjois-Korean pääministeriksi ja Korean työväenpuolueen politbyroon puheenjohtajiston jäseneksi. Kimin edeltäjä pääministerinä oli Kim Jae-ryong.

Kimin on väitetty saaneen Kim Jong-unin luottamuksen paljastamalla Korean työväenpuolueen keskuskomiteaan liittyneen skandaalin, jonka seurauksena kaadereita pidätettiin laittomista liiketoimista ja prostituutiosta epäiltyinä.

## Lähteet
Hyon Song-wol

**Hyon Song-wol** (; s. 1977 Pjongjang) on pohjoiskorealainen poplaulaja ja poliitikko.

Hyon on toiminut keulahahmona Pochonbon elektronisessa orkesterissa ja Moranbong-yhtyeessä. Hän johti myös Samjiyon-orkesteria, joka esiintyi vuoden 2018 talviolympialaisissa Etelä-Koreassa. Hyon on toiminut Korean työväenpuolueen keskuskomiteassa vuodesta 2017. Lisäksi hän on toiminut valtiollisen propaganda- ja agitaatiojaoksen varajohtajana Kim Yo-jongin alaisuudessa.

Hyon on esiintynyt julkisuudessa usein Kim Jong-unin seurassa, ja hänen on huhuttu olevan suhteessa tämän kanssa. Etelä-Korean tiedustelutietojen mukaan kaksikko olisi tuntenut toisensa jo nuorelta iältä. Väitetysti Kim Jong-il ei aikoinaan hyväksynyt suhdetta, jolloin Hyon meni naimisiin upseerin kanssa ja sai avioliitosta lapsen. *[[Chosun Ilbo]]* väitti Hyonin joutuneen teloitetuksi yhdentoista muun esiintyvän taiteilijan kanssa vuonna 2013, mutta Hyonin palattua julkisuuteen toukokuussa 2014 lehti pahoitteli väärää tietoaan.

Hyonin syntymävuodesta on esitetty eri lähteissä keskenään ristiriitaisia tietoja. Etelä-Korean tiedustelun mukaan Hyon kuitenkin olisi syntynyt vuonna 1977 Pjongjangissa.

## Lähteet
Al Sabah

**Al Sabah** () on arabialainen dynastia, joka on hallinnut Kuwaitia sen perustamisesta 1700-luvulta lähtien.
Vuounna 1756  Banū ʿUtūbiksi kutsuttu joukko sukuja, jotka asuivat nykyisen Kuwaitin aluueella, valitsi Sabah I ibn Jabir al-Sabahin johtajakseen. Kuwaitin emiiri on usein tarvinnut tuekseen ulkopuolisia valtoja, kuten Ottomaanit, Britannian ja viimeksi Yhdysvallat.

Seuraava valtionpäämies valitaan suvun kesken neuvottelemalla, siihen ei ole automaattista vallanperimyssääntöä kuten maissa, joissa esimerkiksi vanhin poika perii aina vallan.

## Lähteet
Samu Paukkunen

**Samu Paukkunen** (s. 1977 Harjavalta) on suomalainen virkamies sekä ulko- ja turvallisuuspolitiikan tutkija.

Paukkunen on koulutukseltaan yhteiskuntatieteiden maisteri Tampereen yliopistosta. Hänen osaamisalueensa kuuluvat etenkin arktinen alue, kova turvallisuus ja yleinen ulko- ja turvallisuuspolitiikka.

Paukkunen on aiemmin työskennellyt muun muassa ulkoministeriössä, tasavallan presidentin kansliassa ja Puolustusvoimissa. Hän on toiminut Ulkopoliittisen instituutin apulaisjohtajana vuodesta 2020 alkaen ja virkaa tekevänä johtajana Mika Aaltolan tilalla tämän osallistuessa vuoden 2024 presidentinvaaleihin. Vuonna 2024 hän aloittaa Naton ilmasto- ja energiaturvallisuudesta vastaavan osaston päällikkönä ensimmäisenä Naton kansainväliseen sihteeristöön valittuna suomalaisena.

## Lähteet
Taalainkapinat

**Taalainkapinat** tarkoittaa kolmea kuningas Kustaa Vaasan aikana Taalainmaalla puhjennutta kapinaa.

Ensimmäinen taalainkapina oli 1524–1525. Sen lietsojina toimi pari kuninkaan kirkkopolitiikkaan tyytymätöntä pappismiestä, Vesteråsin piispa Peder Sunnanväder ja tuomiorovasti Knut. Taalalaiset pitivät keväällä 1525 Tunassa kokouksen ja lähettivät kuninkaalle kirjeen, jossa vaativat syntyneiden epäkohtien poistamista. Kuninkaan saapuessa syksyllä Taalainmaalle liike rauhoittui ja toimeenpanijat pakenivat Norjaan, josta heidät kuitenkin luovutettiin Kustaa Vaasalle, tuomittiin kuolemaan ja mestattiin.

Toinen taalainkapina oli n. s. taalainjunkkarin (Daljunkaren) kapina 1527–1528. Sen käynnisti Sten Sture nuoremman poikana esiintynyt talonpoikaisrenki, joka sai alkuun kannattajia. Mutta kun Kristina Gyllenstierna oli kirjeellä vakuuttanut poikansa kuolleen vastikään, joukko väheni. Taalainjunkkari etsi apua Norjasta, jossa hän meni kihloihin Östråtin rouvan Inger Ottesdotterin tyttären Ingeborgin kanssa, ja palasi taas Taalainmaalle, josta hän kuitenkin joutui pakenemaan. Hän pääsi Norjan kautta pakenemaan Rostockiin, mutta Kustaa Vaasan vaatimuksesta hänet luovutettiin Ruotsiin rangaistavaksi ja mestattiin.

Kolmas oli niin sanottu kellokapina 1531–1532, joka sai alkunsa siitä tyytymättömyydestä, minkä kuninkaan määräys kirkonkellojen luovuttamisesta valtakunnan velan maksamiseksi herätti. Kapinan johtajina olivat muun muassa kuninkaan entiset ystävät vapaussodan ajalta Måns Nilsson, Aspebodan isäntä, ja Anders Persson Rankhyttanista. Kuningas joutui tällä kertaa ensin antamaan periksi ja kapina rauhoittui. Hän kuitenkin meni 1533 sotajoukkoineen Kopparbergetiin, piti kokoon kutsutuille talonpojille nuhdesaarnan ja pakotti heidät luovuttamaan kuninkaan käsiin johtajansa, jotka vietiin Tukholmaan ja mestattiin, joukossa myös Måns Nilsson ja Anders Persson.

Neljänneksi taalainkapinaksi on sanottu tapausta myöhemmältä ajalta. Kyse oli taalalaisten kesäkuussa 1743 Tukholmaan tekemästä retkestä, jonka tarkoituksena oli pakottaa valtiopäivät valitsemaan kruununperilliseksi Tanskan kruununprinssi Fredrik. Suomen sota oli herättänyt Taalainmaalla ärtymystä, ja kun käsky Taalainmaan rykmentin lähettämisestä uudestaan sotaan tuli perille, levottomuus puhkesi kapinaksi. Kapinaliset tarttuvat aseisiin, maaherra ja useat muut säätyhenkilöt otettiin vangeiksi, ja lähdettiin liikkeelle. Joukko saapui Tukholmaan 20. kesäkuuta vastoin hallituksen kieltoa. Kun taalalaiset kehotuksista huolimatta eivät suostuneet hajaantumaan, vastarinta kukistettiin 22. kesäkuuta väkisin. Mellakassa sai surmansa joukko osanottajia, ja lisäksi tuomittiin kuusi johtajaa kuolemaan ja mestattiin. Useat muut pääsivät helpommalla rangaistuksella. Muuallakin suunnitellut talonpoikaislevottomuudet tukahtuivat silloin.

## Lähteet
P. C. Liebert

**Petter Christoffer Liebert** (4. kesäkuuta 1818 Kööpenhamina – 17. elokuuta 1866 Helsinki) oli tanskalaissyntyinen Suomeen asettunut valokuvaaja.

Liebert muutti Tanskasta Suomeen jo vuoden 1840 tienoilla. Hän asui ensin Porvoossa mutta muutti sitten vuonna 1844 Helsinkiin. Liebert sai Suomen kansalaisuuden helmikuussa 1865. Liebert toimi aluksi puupiirtäjänä mutta ryhtyi sitten parempien ansioiden vuoksi valokuvaajaksi. Liebert oli ensimmäinen vakituisesti Helsingissä työskennellyt valokuvaaja. Hän lienee ottanut vuonna 1857 vanhimman tunnetun katuvalokuvan Helsingistä, kuvassa oli Ruotsalaisen teatterin paikalla sijainnut Carl Ludvig Engelin suunnittelema teatteritalo, joka sittemmin purettiin ja pystytettiin uudelleen Turun kasarmin viereen Arkadia-teatteriksi.
 

Liebert julkaisi vuosina 1862, 1864 ja 1865 kolmiosaisen valokuvakokoelman suomalaisten taidemaalareiden tuoreista maalauksista nimellä *Fotografier af Finska Målares Taflor jemte en kort text*. Kokoelman ensimmäinen, vuonna 1862 julkaistu osa ilmestyi 1863 myös suomenkielisenä nimellä *Valokirjaus-Kuvia Suomalaisten maalarien tauluista*. Tämä oli ensimmäinen suomenkielinen kuvataidejulkaisu.  

Liebert lähti iltapäivällä perjantaina 17. elokuuta 1866 erään tuttavansa kanssa vossikalla Sörnäisten olutpanimolle, jossa he nauttivat pullollisen olutta. He soutivat sitten veneellä läheiselle Verkkosaarelle ja vietettyään siellä puolisen tuntia palasivat veneellä takaisin mantereelle. Liebertin tuttava odotti häntä turhaan jonkin aikaa ja lähti sitten yksin vossikan kyydissä takaisin kaupunkiin. Seuraavana päivänä havaittiin Sörnäisissä jonkin matkan päässä rannasta vedessä kellunut Liebertin ruumis ja se vene, jota Liebert ja hänen tuttavansa olivat edellisenä päivänä käyttäneet oli myös kadonnut.

Liebert on haudattu Hietaniemen hautausmaalle.

## Lähteet

## Aiheesta muualla
* P. C. Liebertin valokuvia Finnassa
Oi jouluyö (Tapani Kansan albumi)

**Oi jouluyö** on laulaja Tapani Kansan jouluaiheinen 21. studioalbumi, joka julkaistiin vuonna 1988. 

Albumi sisältää vanhoja joululauluklassikoita Kansan laulamana ja George de Godzinskyn uudelleen sovittamina.

Albumi julkaistiin Bluebird-levymerkillä vinyylilevynä, C-kasettina ja CD-levynä. Vuonna 2011 Sony Music julkaisi albumin uudelleen CD-painoksena.

Kansa on julkaissut aiemmin kaksi joulualbumia *[[Joululauluja (Tapani Kansan albumi)|Joululauluja]]* (1980) sekä *[[Tiernapojat (albumi)|Tiernapojat]]* (1982), jossa mukana olivat myös Kassu Halonen, Mikko Alatalo ja Pekka Luoma.

## Kappaleet
Kaikki kappaleet sovittanut George de Godzinsky.

### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 

## Kokoonpano
* Tapani Kansa - laulu

### [[George de Godzinsky]]n orkesteri
* George de Godzinsky - piano, cembalo ja harppu
* Ossi Runne - flyygelitorvi ja trumpetti
* Heikki Laurila - kitara, luuttu ja mandoliini
* John Storgårds - 1. viulu
* Matti Pohjola - sello
* Minna Kangas-Hirvonen - 2. viulu
* Jarmo Räikkönen - alttoviulu
* Anna Aminoff-Gullichsen - huilu
* Heikki Nikula - klarinetti
* Valur Pálsson - kontrabasso
* Jaana Kolehmainen - kuoro
* Vivan Nygård - kuoro
* Annika Sjölund - kuoro
* Carina Wikström - kuoro

### Tuotanto
* George de Godzinsky - musiikin suunnittelu, sovitus ja johto
* Jorma Hämäläinen - äänitys (MTV-studiot lokakuussa 1988)
* Erik Uddström - kannen kuva ja ulkoasu

## Lähteet
Thae Yong-ho

**Thae Yong-ho** (; s. 25. heinäkuuta 1962 Pjongjang) on pohjoiskorealaissyntyinen, elokuussa 2016 Etelä-Koreaan loikannut poliitikko, diplomaatti ja muistelmakirjailija. Hänet valittiin Etelä-Korean kansalliskokouksen jäseneksi vuonna 2020 ensimmäisenä Pohjois-Koreasta loikanneena.

## Tausta ja yksityiselämä
Thae opiskeli Pjongjangin vieraiden kielten yliopistossa ja erikoistui englannin kieleen. Hän suoritti opintoja Kiinassa, mutta pohjoiskorealaiset opiskelijat kutsuttiin Kiinasta takaisin kotimaahansa vuonna 1980 vastalauseena Mao Zedongin kuoleman jälkeisille uudistuksille. Thaen appi oli joulukuussa 2013 teloitetun Jang Sung-taekin lähipiiriin kuulunut kenraali.

Thaen kirja *3-chung sogisil ui amho* (2018) oli Etelä-Koreassa myyntimenestys. Myös hänen vaimonsa O Hye-son on julkaissut muistelmat. Pariskunnalla on kaksi poikaa. Thae on saanut loikkauksensa jälkeen suojelun Etelä-Korean hallinnolta.

Äidinkielensä korean lisäksi Thae osaa sujuvaa englantia ja mandariinikiinaa.

## Diplomaattiura
Thae työskenteli suurlähetystöissä Tanskassa vuosina 1996–1998 ja Ruotsissa 1998–2000. Vuosina 2004–2008 ja uudemman kerran vuodesta 2013 hän oli komennuksella Lontoossa. Vuonna 2015 Thae opasti Kim Jong-unin veljeä Kim Jong-chulia tämän vierailulla Lontoossa. 

### Loikkaus etelään ja aktivismi
Thae oli Isossa-Britanniassa varasuurlähettilään asemassa, kunnes loikkasi perheineen Etelä-Koreaan. Hän on kertonut loikanneensa lastensa takia: diplomaatin lapsina nämä ovat tottuneet vapauteen eivätkä Pohjois-Korean sortoon. Kertomansa mukaan hän oli tullut tietoisemmaksi Pohjois-Koreassa elämisen raadollisista realiteeteista. Thae on rinnastanut pohjoiskorealaisten olot orjuuteen ja ollut loikkaamisensa jälkeen aktiivinen Pohjois-Korean hallinnon kriitikko. Hän on myös tuonut esiin maasta loikanneiden kohtaamia vaikeuksia. Pohjois-Korean viestinnässä Thaeta haukuttiin "ihmissaastaksi". Lisäksi Pohjois-Korean valtiollinen media esitti häntä kohtaan syytöksiä salaisuuksien vuotamisesta, kavalluksesta ja lapsen raiskauksesta.

## Poliittinen ura Etelä-Koreassa
Thae valittiin Etelä-Korean kansalliskokoukseen vuonna 2020 konservatiivipuolueen (silloin UFP, sittemmin PPP) riveistä Gangnamia edustamaan. Samalla kansalliskokoukseen valittiin myös toinen loikkaaja, Ji Seong-ho.

Thaehen on kohdistettu kritiikkiä muun muassa kärkkääksi koetusta retoriikasta. Hän on esimerkiksi epäillyt poliitikko Lee In-youngia jucheaatteen kannattajaksi ja väittänyt Jejun kansannousuun (1948–1949) osallistuneiden toimineen Kim Il-sungin käskystä. Kiistojen seurauksena Thae erosi vapaaehtoisesti puolueensa sisäisestä päätöksentekoelimestä. Lisäksi puolueen eettinen komitea pidätti häneltä kolmeksi kuukaudeksi puolueen jäsenyyden.

Thae on pitänyt Yhdysvaltain neuvottelupyrkimyksiä Pohjois-Korean kanssa turhina. Ratkaisuksi hän on ehdottanut Etelä-Korean varustautumista ydinasein Korean niemimaan tilanteen tasapainottamiseksi, jolloin neuvottelu Koreoiden välillä voisi johtaa tuloksiin.

## Lähteet
Anna-Katri Räihä

**Anna-Katri Räihä** (s. 1983) on suomalainen ympäristöasiantuntija, bloggaaja ja maailmanmatkaaja. 

Yhtenä harvoista suomalaisista Räihä kuuluu noin 300 ihmisen joukkoon maailmassa, jotka ovat käyneet kaikissa maailman maissa. Matkailuaiheisia saavutuksia listaava Nomadmania on verifioinut hänet ensimmäiseksi suomalaiseksi naiseksi, joka on käynyt kaikissa maailman maissa.  Räihä on ollut myös julkisuudessa esillä laajasti matkoihinsa liittyen. Räihä julkaisi 10. lokakuuta 2024 matkakokemuksistaan kirjan *Menolippu kaikkialle*.

## Lähteet
Miesten F-liigan kausi 2023–2024

**Miesten F-liigan kausi 2023–2024** oli järjestyksessään 38. salibandyn SM-sarjakausi. F-liigan runkosarja alkoi 15. syyskuuta 2023 ja kausi päättyi 28. huhtikuuta 2024 pelattuun loppuotteluun.

Oilers voitti kauden päätteeksi seurahistoriansa viidennen Suomen-mestaruuden, Classic saavutti seurahistorian neljänen hopean ja Nokian KrP seurahistorian kolmannen pronssin.

## Joukkueet

## Runkosarja

## Pudotuspelit

### Puolivälierät

----

----

----

----

### Välierät

----

----

### Pronssiottelu

----

### Finaalit

----

### Karsinnat
### F-Liigakarsinnat 1. vaihe

----

----

----

----

### F-Liigakarsinnat 2. vaihe

----

----
Sovetskaja Estonija

**Sovetskaja Estonija** (Советская Эстония, ”Neuvosto-Viro”) oli Tallinnassa vuosina 1940–1991 ilmestynyt venäjänkielinen sanomalehti.

Lehti perustettiin Viron neuvostomiehityksen jälkeen heinäkuussa 1940 nimellä *Trudovoi put* (”Työn tie”). Se sai nimen *Sovetskaja Estonija* saman vuoden marraskuussa ja lakkasi toisen maailmansodan takia syyskuussa 1941. Lehti perustettiin uudelleen Leningradissa helmikuussa 1944 ja se siirtyi syyskuussa Tallinnaan.

*Sovetskaja Estonija* oli Viron kommunistisen puolueen keskuskomitean sekä Viron sosialistisen neuvostotasavallan korkeimman neuvoston ja ministerineuvoston äänenkannattaja. Keskuskomitean kustantamon julkaiseman lehden rinnalla ilmestyi vironkielinen *[[Rahva Hääl]]*. Kuudesti viikossa ilmestyneen *Sovetskaja Estonijan* painosmäärä oli 44&nbsp;500 kappaletta vuonna 1974.

Lehti sai nimen *Estonija* syyskuussa 1991 ja *Vesti Dnja* (”Päivän viestit”) vuonna 2004. Se lakkasi talousvaikeuksien takia vuonna 2009. Lehden painosmäärä oli tuolloin 7&nbsp;400 kappaletta.

*Sovetskaja Estonijassa* työskennellyt Sergei Dovlatov kuvaa lehden toimitusta kirjassaan *Kompromissi*.

## Lähteet
Inssi Divari-kausi 2023–2024

**Inssi-Divari kausi 2023–2024** oli järjestyksessään 36. salibandyn Divarin kausi. Divarin runkosarja alkoi 15. syyskuuta 2023.

Uutena joukkueena sarjassa pelasi Suomisarjasta noussut Konnat Seinäjoelta. Kauden päätteeksi Suomisarjaan putosivat Konnat ja Happee Steamers joka lopetti toiminnan.

## Joukkueet 2023–2024

## Runkosarja

## F-Liiga Karsinta

F-liigassa sijalle 11-12 sijoittunut joukkuet eli EräViikingit ja FBC Turku ja sen lisäksi mukana on F-liigakarsinnassa Inssi-Divarin 1.-6. sijoittuneet joukkueet. Joukkueet pelaavat kaksivaiheiset pudotuspelit paras viidestä -järjestelmällä ja karsinann 2. vaiheen voittajat (kaksi joukkuetta) pelaavat F-liigassa kaudella 2024-2025.

## Karsinta
### Inssi-Divari 1.vaihe

----

----

----

----

### Inssi-Divari 2.vaihe

----

----

### Inssi-Divari 3.vaihe

----

## Lähteet
Miesten Suomisarjan kausi 2023–2024

**Miesten Suomisarjan kausi 2023–2024** oli järjestyksessään neljäs salibandyn Suomisarjan kausi. Se alkoi 13. syyskuuta 2023.

Uusia joukkueita sarjassa olivat Inssi-Divarista pudonnut Steelers ja Salibandyn 2. divisioonasta nousseet Santa’s United, ToTe, Sastamolo, Josba Akatemia, Top Team ja SB Naantali. Kauden päätteeksi 2. divisioonaan putosivat Blue Fox, O2-Jyväskylä Akatemia, GrIFK ja KrP Akatemia

## Joukkueet 2023–2024
**Lohko A**

**Lohko B**

**Lohko C**

## Lohkojen sarjataulukot
### Lohko A

### Lohko B

### Lohko C

## Pudotuspelit
Lohkojen 1.–4. sijoittuneet yhden kierroksen pudotuspeleihin, josta voittajat etenevät Divarikarsintoihin. Pudotuspelit pelataan lohkojen sisäisesti, paras kolmesta systeemillä (kaksi voittoa) yksittäisinä otteluina. Peliaika: 3 x 20 min tehokasta peliaikaa. Jos varsinainen peliaika päättyy tasan, pelataan 20 min jatkoaika viidellä viittä vastaan. Jatkoaika päättyy ensimmäiseen hyväksyttyyn maaliin. Mikäli jatkoaika ei tuo ratkaisua, ratkaistaan ottelun voittaja viiden laukojan RL-kilpailussa. Varsinaisen peliajan ja jatkoajan välillä on 5 min tauko.

Lohkon 1. sijoittunut saa ensimmäisenä valita vastustajansa oman lohkonsa 3.–4. sijoittuneista joukkueista. 2. sijoittunut saa vastaansa valitsematta jääneen joukkueen. Ottelupareissa runkosarjassa paremmin sijoittuneet joukkueet toimivat kotijoukkueina 1. ja mahdollisessa 3. ottelussa. Otteluparien voittajat etenevät Divarikarsintoihin .

----

----

----

----

----

----

## Inssi-Divari Karsinta

Inssi-Divarissa 12.-13. sijoittuneet joukkueet eli Karhut ja ÅIF ja Suomisarjan pudotuspelien voittajajoukkueet otetaan Divarikarsintaan mukaan. Joukkueet pelaavat kolmivaiheiset pudotuspelit paras kolmesta -systeemillä. Toisen ja kolmannen vaiheen voittajat (kolme joukkuetta) pelaavat InssiDivarissa kaudella 2024-25.

## Suomisarja, Säilymiskarsinnat
Suomisarjan lohkojen 8. ja 9. sijoittuneet joukkueet karsivat säilymisestä Suomisarjassa. Karsinnat pelataan
paras kolmesta systeemillä (kaksi voittoa) yksittäisinä otteluina. Peliaika: 3 x 20 min tehokasta peliaikaa. Jos
varsinainen peliaika päättyy tasan, pelataan 20 min jatkoaika viidellä viittä vastaan. Jatkoaika päättyy
ensimmäiseen hyväksyttyyn maaliin. Mikäli jatkoaika ei tuo ratkaisua, ratkaistaan ottelun voittaja viiden
laukojan RL-kilpailussa. Varsinaisen peliajan ja jatkoajan välillä on 5 min tauko.

Otteluparien voittajat pelaavat Suomisarjassa kaudella 2024–25. Otteluparien häviäjät jatkavat Suomisarjan
nousukarsintoihin yhdessä, lohkojen A ja B 10. sijoittuneiden, sekä lohkon C 10.–11. sijoittuneiden
joukkueiden ja 2. divisioonajoukkueiden kanssa.

----

----

----

## Suomisarjakarsinta

----

----

----

----

----

----

----
Siim Maaten

**Siim Maaten** (s. 3. kesäkuuta 1985) on virolainen ohjaaja ja näyttelijä. Maaten on toiminut teatterialan freelancerina vuodesta 2013. Maaten on Viron ohjaajien ja dramaturgien liiton jäsen.

## Ohjaukset
; Ohjaustyöt Virossa:
* William Wymark Jacobs “Ahvikäpp”, TÜVKA 2009 (1. semestri töö)
* Jaan Aps “Lasanjerakett”, TÜVKA 2010 (2. semestri töö)
* Arvo Valton / Siim Maaten “Mürk”, TÜVKA 2011
* Siim Maaten “J.O.R.R. ja Regi-Villu ajamasin”, Eesti Pärimusmuusika Keskus 2011
* Luulekava “Meie pildid Teie kõrvadele”, Seasaare Näitemängu Selts 2011
* Liis Lukk “Mari Raamoti lugu”, Naiskodukaitse Sakala Ringkond 2012
* Kaisa Roover / Siim Maaten “Õunamoos”, TÜVKA (diplomilavastus) 2013
* Kaur Riismaa / Jürgen Rooste “Lohetapp” ja “Lohetapp vennaga” (kaaslavastaja Imre Õunapuu), Kultuurikatla Aed 2013
* “Rublik” (kompositsioonetendused), Kultuurikatla Aed 2013
* Gabriel Garcia Marques / Siim Maaten / Artur Linnus “Merehädalise pihtimus”, TÜVKA 2013
* Siim Maaten “AR”, Kaarli Naisselts MTÜ (kutseliste näitlejatega) 2015
* Kaisa Roover / Siim Maaten “Maailma ilusaim tüdruk”, ON teater 9.12.2016
* Liis Sein “Kummardage lipud”, ON teater 7.9.2017
* Kaisa Roover / Siim Maaten “Mitteinimene”, ON teater 15.3.2018
* A.H. Tammsaare ja J. Smuuli ainetel Aidi Vallik “Siin me oleme, tõde ja õigus”, Lutsu teater 13.6.2019
* Kiti Põld “Mis nüüd mina”, Teoteater 30.10.2019

; Ohjaustyöt Suomessa:
* Piret Jaaks “Öökuninganna”, Turu Teater 30.10.2021

## Lähteet
Yu Hua

**Yu Hua** (; s. 3. huhtikuuta 1960) on kansainvälisesti tunnettu kiinalainen kirjailija, jonka teoksia on käännetty useille kielille. Hän on ansainnut myös monia palkintoja. Huan teokset käsittelevät Kiinan kulttuurivallankumousta, koska hän varttui tuona aikana.

Hua opiskeli ensin hammaslääkäriksi, mutta innostuksen loppumisen myötä hän aloitti kirjailijan uransa.

## Suomenkielisiä teoksia
* 
* 
* 

## Lähteet
Bataattilaatikko

**Bataattilaatikko** on bataatista valmistettu laatikkoruoka. Varhaisin kirjoitettu bataattilaatikko-ohje on peräisin Amerikasta, vuodelta 1796 Amelia Simmonsin teoksesta American Cookery. Kyseinen resepti muistuttaa paljolti nykyisiä reseptejä. Simmonsin ohjeessa keitetyt bataatit pehmennettiin voissa, sokerissa ja maidossa ja lopuksi päällystettiin mahdollisesti marengintapaisella munavaahdolla. Nykyisin Pohjois-Amerikassa bataattilaatikko useimmiten päällystetään vaahtokarkeilla.

Suomeen bataattilaatikko on rantautunut 2000-luvulla. Makumaailmansa puolesta bataattilaatikko sopii erityisesti suomalaiseen jouluruokien maku- ja värimaailmaan. Esimerkiksi vuonna 2013 bataattilaatikko oli heti joulukinkun jälkeen joulun haetuin resepti Suomalaisen Työn Liiton Suomalainenjoulu.fi -sivustolla.

## Katso myös
* Lanttulaatikko
* Maksalaatikko
* Perunalaatikko
* Porkkanalaatikko

## Lähteet
Kristiansundin lentoasema

**Kristiansundin lentoasema** () on lentoasema Norjassa noin kahdeksan kilometriä Kristiansundin keskustasta itään. Se avattiin vuonna 1970 ja sitä ylläpitää Avinor. 
## Lähteet

## Aiheesta muualla
Martšuk

**Martšuk** on muun muassa seuraavien henkilöiden sukunimi:

* Ivan Martšuk (s. 1936),  ukrainalainen taidemaalari ja kuvanveistäjä
* Jevhen Martšuk (1941–2021), Ukrainan salaisen palvelun johtaja ja Ukrainan pääministeri
* Sergei Martšuk (1952–2016), venäläinen pikaluistelija
Frei

**Frei** on saari Kristiansundin kunnassa Møren ja Romsdalin läänissä Norjassa. Sen pinta-ala on 63 neliökilometriä ja asukasluku 5&nbsp;630 vuonna 2019. Vuoteen 2008 saakka Frei ja sen ympärillä sijaitsevat pienet saaret muodostivat Frein kunnan.

Frei komm.svg|Entisen Frein kunnan vaakuna.
Frei Kirke 2.jpg|Frein kirkko

## Lähteet

## Aiheesta muualla
Frein kirkko

**Frein kirkko** () on Frein saarella Kristiansundin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1897.

## Lähteet

## Aiheesta muualla
Grigori Klinišov

**Grigori Jemeljanovitš Klinišov** (; 30. lokakuuta 1930 – 17. kesäkuuta 2023 Moskova) oli venäläinen ydinfyysikko.

Klinišov valmistui Moskovan insinöörifysiikan instituutista vuonna 1954.  Hän työskenteli Andrei Saharovin alaisuudessa 1950-luvulla ja oli yksi RDS-37-ydinpommin kehittäjistä. Klinišov johti vuosina 1974–2001 Venäjän kokeellisen fysiikan tieteellisen tutkimusinstituutin (entinen KB-11) teoreettista jaosta. Hänelle myönnettiin Leninin palkinto vuonna 1962.

Klinišov löydettiin kuolleena asunnostaan Moskovassa kesäkuussa 2023. Hänen kerrottiin hirttäytyneen ja hänen vierestään löytyneen itsemurhaviestin. Kansainvälisissä tiedotusvälineissä tapaus yhdistettiin moniin Ukrainan sodan aikana Venäjällä sattuneisiin epäilyttäviin kuolemantapauksiin. Venäläisen tutkintakomitean mukaan itsemurha saattoi liittyä Klinišovin vaikeaan sairauteen ja hänen vaimonsa kuolemaan. Komitea kuitenkin ilmoitti selvityksen mahdollisesta rikostutkinnan aloittamisesta olevan kesken.

## Lähteet
Jarsanismi

**Jarsanismi** on uskonto, jolla on Iranissa noin 3 miljoonaa seuraajaa, ja joista enemmistö elää maan läntisissä provinsseissa. Iranin lisäksi Irakissa elää noin 120–150 tuhatta seuraajaa. Iranissa elävät jarsinismin seuraajat joutuvat salaamaan uskontonsa julkisesti, sillä monet heistä kohtaavat syrjintää ja häirintää. Jarsanismin seuraajilla Iranissa ei esimerkiksi ole oikeutta työskennellä valtion virastoissa ja laitoksissa. Tapaukset, joissa jarsanismin seuraajat ovat saaneet näitä oikeuksia, ovat olleet vain sellaisia, joissa he ovat luopuneet omasta uskonnosta.

## Historia
Jarsanismin uskonto syntyi Kermānšāhin provinsissa suurinpiirtein 1300- tai 1400-luvulla.

## Lähteet
Kunshan

**Kunshan** () on Kiinassa Jiangsun maakunnassa Suzhoun kaupungissa sijaitseva piirikuntatason kaupunki Suzhoun ja Shanghain välissä. Sen väkiluku vuoden 2020 väestönlaskennassa oli hieman yli kaksi miljoonaa asukasta.

## Historia
Taiping-kapinan aikana Taipingin taivaallisen valtakunnan kapinalliset valtasivat Kunshanin vuonna 1860, ja he vetäytyivät vuonna 1863. Vuonna 1937 japanilaiset miehittivät Kunshanin ja pitivät sitä hallussaan vuoteen 1945 asti. Kommunistipuolueen joukot valtasivat kaupungin toukokuussa 1949. Vuonna 1989 Kunshanin piirikunta muutettiin piirikuntatason kaupungiksi.

## Aluejako ja väestö
Kunshan jakautuu 11 kuntatason alueeseen:

Kunshanin väkiluku vuoden 2020 väestönlaskennassa oli 2&nbsp;092&nbsp;496, josta miehiä oli 1&nbsp;113&nbsp;706 eli 53,2 prosenttia ja naisia 978&nbsp;790 eli 46,8 prosenttia. Kaupunkialueella asui 1&nbsp;652&nbsp;159 eli 79 prosenttia asukkaista. Vähemmistökansallisuuksien edustajia eli muita kuin han-kiinalaisia oli 0,95 prosenttia. Bruttokansantuote vuonna 2022 oli 500,67 miljardia yuania. Keskitulot kaupunkialueella olivat 80&nbsp;138 yuania ja maaseudulla 44&nbsp;583 yuania.

Shanghain metron linjan 11 asemat Zhaofeng lu, Guangming lu ja Huaqiao sijaitsevat Kunshanin kaakkoisosassa. Huaqiaon asemalta alkaa Suzhoun metron linja 11, joka kulkee Kunshanin lävitse Suzhoun teollisuusalueelle.

## Ystävyyskaupungit
Kunshanillä on viisi ystävyyskaupunkia:

*  South El Monte, Yhdysvallat
*  Grootfontein, Namibia
*  Tatebayashi, Japani
*  Penrith, Australia
*  Hyvinkää, Suomi

## Lähteet
Lepinkäistangara

**Lepinkäistangara** (*Neothraupis fasciata*) on tangaroihin kuuluva lintulaji. Lajia tavataan Etelä-Amerikassa. 

## Koko ja ulkonäkö
Lepinkäistangara kasvaa noin 16 cm pitkäksi. Sukupuolet muistuttavat toisiaan ulkonäöltään. Lajin pää ja selkä ovat harmaat. Siivet ovat sävyltään hieman ruskeammat. Silmiä ympäröi musta naamio ja kurkku on valkoinen. Lepinkäistangaran rinta ja vatsa ovat vaaleanharmaat.  

## Levinneisyys ja elintavat
Lepinkäistangaraa tavataan Brasiliasta Boliviaan ja Paraguayhin. Lajin elinympäristöä ovat ruohomaat, erityisesti cerrado. Lintu liikkuu pareittain tai pieninä ryhminä. Lepinkäistangaran ravintoa ovat hyönteiset. Sen pesimäkausi kestää syyskuulta tammikuulle.

Lepinkäistangara luokitellaan silmälläpidettäväksi. Kantaa uhkaa elinympäristön häviäminen maatalouden vuoksi.

## Lähteet
Storbakken

**Storbakken** on taajama Frein saarella Kristiansundin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 636 vuonna 2023.
## Lähteet
Kirkelandetin kirkko

**Kirkelandetin kirkko** () on Kristiansundissa Møren ja Romsdalin läänissä Norjassa sijaitseva betonikirkko vuodelta 1964. 

Kirkelandet kirke innvendig.jpg|Kirkko sisältä. Lasikoristeet on tehnyt Gunnar S. Gundersen.

## Lähteet

## Aiheesta muualla
Avomaankurkku

**Avomaankurkku** on nimitys, jota käytetään avomaalla kasvavista kurkkulajikkeista. Avomaankurkkuja kasvatetaan myös kasvihuoneissa, sillä niitä on vaikea saada menestymään ulkona Suomen olosuhteissa.

Avomaankurkku on yleensä 10–15 senttimetrin pituinen ja sen kuori on rosoisempi kuin kasvihuonekurkulla.

## Viljely
Avomaankurkku vaatii paljon ravinteita. Suomessa se vaatii 3–4 viikon esikasvatuksen lämpimässä, esimerkiksi kasvihuoneessa. Aikaisin keväällä taimet tulee suojata harsolla.

## Lähteet
Sovetskaja Latvija

**Sovetskaja Latvija** (Советская Латвия, ”Neuvosto-Latvia”) oli Latvian pääkaupungissa Riiassa vuosina 1940–1991 ilmestynyt venäjänkielinen sanomalehti. Sen toimintaa jatkoi *Panorama Latvii* (”Latvian panoraama”) vuosina 1991–2003.

Lehti perustettiin kesäkuussa 1940 Latvian kommunistisen puolueen äänenkannattajaksi nimellä *Proletarskaja pravda*. Marraskuussa siihen liitettiin Latvian sosialistisen neuvostotasavallan korkeimman neuvoston äänenkannattaja *Trudovaja gazeta*. Lehti lakkasi kesäkuussa 1941 ja jatkoi ilmestymistään syyskuussa 1944 aluksi Daugavpilsissä nimellä *Sovetskaja Latvija*.

*Sovetskaja Latvija* oli Latvian kommunistisen puolueen keskuskomitean sekä Latvian SNT:n korkeimman neuvoston ja ministerineuvoston äänenkannattaja. Se oli tasavallan tärkein venäjänkielinen sanomalehti, jonka rinnalla julkaistiin latviankielistä *[[Cīņa]]a*. Kuudesti viikossa ilmestyneen lehden painosmäärä oli 107&nbsp;500 kappaletta vuonna 1975.

Latvian kommunistipuolueen äänenkannattajaksi helmikuussa 1990 muuttunut *Sovetskaja Latvija* lakkasi puolueen kieltämisen yhteydessä vuonna 1991. Sen työyhteisö perusti uuden lehden *Panorama Latvii*, joka oli 1990-luvun lopulla maan suosituin venäjänkielinen päivälehti. Sen painosmäärä oli arkisin 25&nbsp;000–28&nbsp;000 ja lauantaisin yli 40&nbsp;000 kappaletta. Lehden lukijakunnan väitettiin koostuneen lähinnä neuvostoarmeijan eläkeläisistä. *Panorama Latvii* lakkasi taloussyistä vuonna 2003.

## Lähteet
Ilma Lindgren

**Ilma Maria Lindgren **(o.s. Karjalainen; 21. kesäkuuta 1883 Hankasalmi – 1957 Imatra) oli suomalainen kauppias ja oikeustaistelija. Vuosina 1914–1920 Lindgren kävi pitkän oikeustaistelun marjastusoikeudesta ja voitti asiansa Suomen korkeimmassa oikeudessa 6.2.1920. 
Päätös antoi laillisen vahvistuksen oikeudelle liikkua metsissä ja marjastaa, eli kyse on nykyisistä Jokaisenoikeus säädöksistä.
Valitusasiakirjan korkeimpaan oikeuteen laati Vilho Joutsenlahti, Ilma Lindgrenin puolesta. Vilhon rooli oli äärimmäisen tärkeä, sillä korkein oikeus pyörsi Vilhon kirjelmän pohjalta alempien oikeusasteiden päätökset ja ratkaisi jutun kantajansa eduksi

## Yksityiselämä
Ilma Lindgren syntyi Hankasalmella talollisen tyttäreksi. 17-vuotiaana hän muutti töihin Hausjärvelle, jossa hän avioitui Viktor Lindgrenin kanssa vuonna 1903. Aviopari muutti Tainionkosken Siitolaan ja sai kolme lasta. Lindgren jäi leskeksi alle 30-vuotiaana vuonna 1912. Hän hankki työntökärryt ja alkoi yksin elättää kolmihenkistä perhettään torikaupalla. Aiemmin samana vuonna hän oli liittynyt myös Imatran työväenyhdistyksen naisosastoon, jossa hän toimi sittemmin luottamustehtävissä monissa toimikunnissa ja tilintarkastajana. Myöhemmin Lindgren toimi kauppiaana Imatran Asemäellä, jossa hänellä oli sekatavarakauppa ja ompelimo. Sotavuosina Lindgren perheineen siirtyi evakkoon Puumalaan ja hankki sieltä liikekiinteistön, jossa hänen perheensä jatkoi liiketoimintaa.

## Marjariita ja oikeustaistelu
Syyskuussa 1914 Lindgren ystävineen lähti poimimaan puolukkaa Saimaan eri saariin. Rantauduttuaan soutuveneellä huonon sään vuoksi Ruokolahden Äitsaareen, naiset päättivät etsiä suojaa lähitaloista ja peittelivät poimimansa marjat metsään. Puolukat löytänyt maanomistaja otti marjasaaliin itselleen, koska piti sitä omilta mailtaan poimittuna ja siksi omaisuutenaan. Asiasta suivaantunut Lindgren haastoi maanomistajan kihlakunnanoikeuteen. Kihlakunnanoikeus sekä myöhemmin Viipurin hovioikeus asettuivat asiassa ensin maanomistajan puolelle. Lindgren kuitenkin vei asian vielä senaattiin eli korkeimpaan oikeuteen ja voitti jutun yli viiden vuoden oikeusprosessin jälkeen.

Lindgrenin oikeudenkäynti maanomistajaa vastaan oli merkittävä osa jokaisenoikeuksien kehittymistä Suomessa, sillä se tuotti huomattavan jokaisenoikeutta puoltavan ennakkopäätöksen. Eteläkarjalaisen leskirouvan sinnikkään oikeustaistelun vuoksi marjojen ja sienten poimiminen on Suomessa edelleen sallittua ilman maanomistajan lupaa. Ajan lehdistössä uutisoitu oikeuden päätös lisäsi myös jokaisenoikeuksien tunnettuutta Suomessa ja edisti osaltaan mahdollisuutta metsien monipuoliseen käyttöön. 

## Lähteet

## Aiheesta muualla
Ryszard Kaczorowski

**Ryszard Kaczorowski** (26. marraskuuta 1919 Białystok – 10. huhtikuuta 2010 Smolenskin alue) oli puolalainen maan pakolaishallituksen viimeinen presidentti (1989–1990).

Kaczorowski toimi toisen maailmansodan aikana partioliikkeen puolisotilaallisessa Szare Szeregi -järjestössä. Hän johti sen toimintaa Białystokissa. Heinäkuussa 1940 Kaczorowski joutui neuvostojoukkojen vangitsemaksi, ja 10. toukokuuta 1941 hän sai Valko-Venäjän sosialistisen neuvostotasavallan korkeimmalta oikeudelta kuolemantuomion. Tuomio muutettiin kymmenen vuoden vankeuteen työleirillä. Kaczorowski joutui Kolyman alueelle rangaistusta suorittamaan, mutta hän vapautui syyskuussa 1942. Hän liittyi Neuvostoliitossa toimineisiin Puolan joukkoihin ja osallistui Italian taisteluihin. Toisen maailmansodan päätyttyä Kaczorowski asui Englannissa.

Kaczorowski valittiin pakolaishallituksen sisäministeriksi vuonna 1986. Hän sai nimityksen pakolaishallituksen presidentiksi 19. heinäkuuta 1989, mutta erosi tehtävästä 22. joulukuuta 1990 Lech Wałęsan tultua valituksi Puolan presidentiksi. Kaczorowski oli Varsovan ja Lublinin kunniakaupunkilainen. Hän sai Pyhän Mikaelin ja Pyhän Yrjön ritarikunnan kunniaritarin suurristin, Paavi Pius IX:n ritarikunnan suurristin ja monia muita tunnustuksia. Kaczorowski kuoli Smolenskin lento-onnettomuudessa.

## Lähteet
Marra Lampi

**Marra Lampi** (20. syyskuuta 1948 Lappajärvi – 25. syyskuuta 2021 Tampere) oli suomalainen kuvataiteilija. Hän on suunnitellut muun muuassa Tampereen Näsinpuistoon ympäristötaideteoksen Milavida. 

Lampi on toiminut myös taideopettajana Jyväskylän yliopistossa ja Kankaanpään taidekoulussa ja taidekriitikkona 1980-luvun alussa Jyväskylässä. Lampi oli naimisissa Kari Aronpuron kanssa.

Lampi opiskeli Bourneville School of Arts and Craftsissa Isossa-Britanniassa vuosina 1974–1975 ja Lahden taideinstituutissa 1977–1980. Hänen ensimmäinen yksityisnäyttelynsä oli vuonna 1982. Lampi lahjoitti Hiekan taidemuseolle 160 teostaan vuosina 2003–2018. Lampi kuoli pitkäaikaiseen sairauteen Tampereella syyskuussa 2021. 

## Lähteet
L’Eclipse

**L’Eclipse** on laskettelurinne Courchevelin talviurheilukeskuksessa Saint-Bon-Tarentaisessa Ranskassa.

L’Eclipse rakennettiin vuoden 2023 alppihiihdon maailmanmestaruuskilpailuja varten. MM-kilpailuissa se toimi miesten kilpailurinteenä, pois lukien Roc de Fer -rinteessä laskettu parisuurpujottelukilpailu, sekä Stade de Slalom Émile Allais -rinteessä lasketut karsintakilpailut. MM-kilpailujen esikilpailuina toimi alppihiihdon maailmancupin finaaliviikko edellisenä talvena, jolloin siinä järjestettiin miesten ja naisten vauhtilajikilpailut.

## Reitti

Miesten syöksylaskun lähtö sijaitsee 2&nbsp;235 metriä merenpinnan yläpuolella lähellä Col de la Loze solan huippua. Rinteen ensimmäinen nimetty paikka on *Saut du Zenith* (Zenithhyppyri). Radan lyhyt alkuosuus on liukuosuutta ja Saut du Zenithin jälkeen alkavat laajat S-mutkat maaliin saakka.

Rinteen seuraavat nimetyt paikat ovat *Mur du Son*, *S des Arolles* ja *Saut des Jockeys* (Jockeyshyppyri). Sitä seuraa *Trou Noir* (Musta-aukko), *Mur de la Bux*, *L’Envol* ja *Mur des Braves*.

L’Eclipse päättyy 1&nbsp;280 metriä merenpinnan yläpuolella Alpinium-urheilukentälle Albertvillen talviolympialaisten 1992 mäkihyppystadionin oikealle puolen Le Prazin kylään.

## Lähteet
* Skiing in Courchevel courchevel.com 
* Val Thorens piste map valthorens.com 
* L’Eclipse, Courchevel-Méribel 2023 Racecourse alpineskiworldcup.com 
* Results – Courchevel fis-ski.com 

### Viitteet
Jari Jansson

**Jari Jansson** (s. 12. helmikuuta 1953 Kokkola) on suomalainen runoilija ja kuvataiteilija. Hän saa inspiraation teoksiinsa muun muuassa luonnosta ja elämästä. Jansson on ideoinut Raahen taidemuseon vuonna 2014.

Jansson julkaisi vuoden 2013 alussa lähes 300-sivuisen taidekirjan teoksistaan. Yhteensä hän on kirjoittanut seitsemän taide-runokirjaa. Hän on pitänyt yli 30 vuotta galleriaa Raahen Piehingissä.

## Lähteet
Juri Prylypko

**Juri Illitš Prylypko** (; 1960 – 7. maaliskuuta 2022 Hostomel) oli ukrainalainen poliitikko. Hän toimi vuodesta 2015 Hostomelin kaupungin pormestarina.

Prylypko joutui venäläisjoukkojen ampumaksi Hostomelissa ollessaan jakamassa leipää kaupunkiin jääneille asukkaille. Samalla surmattiin kaksi hänen kanssaan yhteistyötä tehnyttä miestä. Prylypkolle myönnettiin maaliskuussa 2022 postuumisti Urhoollisuuden ritarikunnan kolmannen luokan kunniamerkki.

## Lähteet
Did You Know That There’s a Tunnel Under Ocean Blvd

**Did You Know That There’s a Tunnel Under Ocean Blvd** on yhdysvaltalaisen laulaja-lauluntekijä Lana Del Reyn yhdeksäs studioalbumi, joka julkaistiin 24. maaliskuuta 2023 Polydor ja Interscope levy-yhtiöiden kautta. 

Levyä on Grantin lisäksi ollut tuottamassa Jack Antonoff, Zach Dawes, Drew Erickson ja Mike Hermosa. 

*Did You Know That There’s a Tunnel Under Ocean Blvd* sai viisi ehdokkuuta ja oli ehdolla vuoden albumiksi vuoden 2024 Grammy-gaalassa.

## Singlet
Albumin nimikkokappale ”Did You Know That There’s a Tunnel Under Ocean Blvd” julkaistiin singlenä 17. joulukuuta 2022. Toinen single ”A&W” julkaistiin ystävänpäivänä 14. helmikuuta 2023.

## Kappaleet

# The Grants – 4.55 ´
# Did You Know That There's a Tunnel Under Ocean Blvd – 4.45 
# Sweet – 3.36 
# A&W – 7.13 
# Judah Smith Interlude – 4:36 
# Candy Necklace (feat. Jon Batiste ) – 5.14
# Jon Batiste Interlude – 3.33 
# Kintsugi – 6.18 
# Fingertips – 5.48 
# Paris, Texas (feat. SYML) – 3.26 
# Grandfather Please Stand on The Shoulders of My Father While He's Deep-Sea Fishing (feat. Riopy) – 4.00 
# Let the Light In (feat. Father John Misty) – 4.38 
# Margaret (feat. Bleachers) – 5.39 
# Fishtail – 4.02
# Peppers (feat. Tommy Genesis) – 4.08
# Taco Truck x VB – 5.53 

## Palkinnot ja ehdokkuudet
Levy sai viisi Grammy-ehdokkuutta ja oli ehdolla vuoden albumiksi 66. Grammy-gaalassa. Albumin single ”A&W” oli myös ehdolla vuoden kappaleeksi.

## Arvostelut ja menestys
Albumi sai *[[Helsingin Sanomat|Helsingin Sanomien]]* arvostelussa neljä tähteä. *Did You Know That There’s a Tunnel Under Ocean Blvd* debytoi kolmantena Billboard 200 -listalla.

## Lähteet
Shari Redstone

**Shari Redstone** (s. 1954) on yhdysvaltalainen liikenainen ja media-alan vaikuttaja. Redstonen perhe oli mediayhtiö Paramount Globalin pääomistaja sijoitusyhtiönsä National Amusementsin kautta, ja Shari Redstone Paramountin hallituksen puheenjohtaja. Vuonna 2025 Paramount Global fuusioitui it-miljardööri Larry Ellisonin ja tämän pojan David Ellisonin omistaman Skydancen kanssa yhtiöksi Paramount Skydance, jossa Redstonen perhe ei enää ole mukana.

Shari Redstonen isä oli mediamoguli Sumner Redstone, joka osti 1900-luvulla useita mediayhtiöitä isänsä Michael Redstonen perustaman elokuvateatteriyhtiö National Amusementsin laajentamiseksi.

Shari Redstone oli vuoteen 1992 asti naimisissa rabbi ja lakimies Ira A. Korffin kanssa, joka oli National Amusements -yhtiön toimitusjohtajana kahdeksan vuotta 1990-luvun taitteessa.

## Lähteet
Andrei Botikov

**Andrei Gennadjevitš Botikov** (; 1974 – 2. maaliskuuta 2023 Moskova) oli venäläinen virologi.

Botikov työskenteli vuodesta 2014 Gamalejan mikrobiologian ja epidemiologian tutkimusinstituutissa, jossa hän oli vanhempi tutkija Aleksandr Gintsburgin alaisuudessa. Hän oli mukana kehittämässä Sputnik V -rokotetta ja sai vuonna 2021 Vladimir Putinilta kunniamerkin ansioista isänmaalle. Botikov patentoi lukuisia keksintöjä virologian alalla.

Maaliskuussa 2023 Botikov löydettiin viranomaisten mukaan vyöllä kuoliaaksi kuristettuna asunnostaan Moskovassa. 29-vuotias rikostaustainen Aleksei Zmanovski pidätettiin epäiltynä henkirikoksesta, ja Venäjän viranomaisten mukaan hän tunnusti syyllisyytensä. Rikoksen esitettiin olleen seurausta raha-asioita koskeneesta riidasta. Toisaalta Botikovin kerrottiin myös joutuneen useiden puukoniskujen uhriksi, olleen löydettäessä alaston ja tavanneen tappajansa mahdollisesti sattumalta. Kansainvälisissä tiedotusvälineissä Botikovin surma yhdistettiin Venäjän lukuisten erikoisten sodanaikaisten kuolemantapausten sumaan.

## Lähteet